घटिया निर्माण सामग्री पर रुकवाया सड़क का काम
डूंगरपुर। छेलाखेरवाड़ा पंचायत क्षेत्र में प्रधानमंत्री ग्रामीण सड़क योजना के तहत घटिया सड़क निर्माण का मामला सामने आया है। सरपंच, पंच और ग्रामीणों ने आक्रोश जताते हुए मौके पर काम रुकवा दिया। सरपंच का आरोप था कि ठेकेदार सड़क निर्माण में घटिया सामग्री का उपयोग कर रहा है, इतना ही नहीं बिना सफाई करवाए मिट्टी पर ही डामर बिछाने का काम कर रहा है।
इधर काम रुकवाने की सूचना पर सार्वजनिक निर्माण के अधिकारी भी मौके पर पहुंचे। सरपंच ग्रामीणों से समझाइश की वही ठेकेदार को मौके पर बुलवाकर फटकार लगाई। एईएन जेके जैन ने बताया कि ठेकेदार को घटिया काम को उखाड़कर गुणवत्ता युक्त सड़क निर्माण के आदेश दिए। आगे से शिकायत आने पर नियमानुसार कार्रवाई की चेतावनी दी।
hin_Deva hin_Deva hin_Deva